Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 70/12/8811	Trebišov, 13.3.2012
EEČ : 2-69-95-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Od presne nezisteného dňa mesiaca apríl roku 2011 až do mesiaca august roku 2011 po vzájomných telefonických dohodách si pravidelne trikrát mesačne od osoby XXXXX XXXXX zakupoval pre vlastnú osobnú spotrebu psychotropnú látku metamfetamín - Pervitín, ktorú preberal na vopred dohodnutom mieste pri radovej výstavbe garáží na sídlisku XXXXX XXXXX za cenu od 30,- € do 40,- € a to v množstve, ktoré zodpovedá najviac trojnásobku obvykle jednorazovej dávky na použitie, ktorú v tej dobe prechovával doma v mieste bydliska na ul. XXXXX v Kráľovskom Chlmci, kde býval v podnájme, následne nato sám postupne omamnú látku konzumoval, pričom táto látka patrí medzi omamné a psychotropné látky v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu   OO PZ XXXXX, sp. zn. ČVS: ORP-71/KC-TV-2012  z 25.01.2012 bolo začaté trestné stíhanie a súčasne vznesené obvinenie XXXXXi za prečin „Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák.
	
	Tento trestný čin mal obvinený spáchať tak, ako je uvedené vo výroku tohto uznesenia.

	Obvinený XXXXX sa v priebehu vyšetrovania ku skutku, ktorý je mu kladený za vinu v plnom rozsahu doznal.

	Obvinený XXXXX zároveň vyslovil súhlas s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovila obvinenému skúšobnú dobu v trvaní 18 (osemnásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí  rozhodnuté o jeho osvedčení. V opačnom prípade sa v trestnom stíhaní  bude pokračovať a to aj počas skúšobnej doby.

	Z vyššie uvedených dôvodov a vzhľadom na osobu páchateľa s prihliadnutím na jeho doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného za dostačujúce.

Poučenie:
Proti tomuto  uzneseniu  je prípustná sťažnosť, ktorú možno podať do 3 dní od jeho oznámenia na Okresnú prokuratúru v Trebišove.
Sťažnosť má odkladný účinok. 

JUDr. Valéria Kovalová
prokurátorka